
__________________________________________________________________

Nr. 2598  din 16. 06. 2025

R A P O R T
la  PROIECTUL  DE  HOTĂRÂRE  Nr. 29/2025 privind aprobarea pierderilor tehnologice din Sistemul de Alimentare cu Apă al comunei Târgușor, județul Constanța


	Analizând Referatul de aprobare, Proiectul de hotărâre  Nr. 29/2025 privind aprobarea pierderilor tehnologice din Sistemul de Alimentare cu Apă al comunei Târgușor, județul Constanța și Raportul Nr. 153/2025, al Serviciului de Alimentare cu Apă Târgușor, precum și de balanța apei elaborată de serviciu în conformitate cu prevederile pct. 1.9 şi 5.5 din Normativul NP 133/1-2013 privind proiectarea, execuţia şi exploatarea sistemelor de alimentare cu apă şi de canalizare, dacă pierderile totale de apă de la captare şi până la utilizatori sunt mai mici de 20% ;
	Consider ca legal acest  proiect de hotărâre având în vedere :
a. prevederile art. 129   alin. (2) lit. d) coroborat cu alin. (7) lit. n)  din Ordonanța de Urgență a Guvernului Nr. 57/2019 privind Codul administrativ, cu modificările și completările ulterioare;
b. prevederile art. 1 alin. (3) lit. h) , art.3, art. 8 alin. (1) și alin. (3) din Legea serviciilor comunitare de utilităţi publice nr. 51/2006, republicată, cu modificările şi completările ulterioare;
c. prevederile art. 8, art. 10, art. 12 alin. (1) lit. e) și  art. 36 alin. (6) din Legea serviciului de alimentare cu apă şi de canalizare Nr. 241/2006 din 22 iunie 2006, republicată, cu modificările şi completările ulterioare;
d. prevederile art. 7 alin. (1) din  Ordinul preşedintelui Autorităţii Naţionale de Reglementare pentru Serviciile Publice de Gospodărie Comunală nr. 65/2007 privind aprobarea Metodologiei de stabilire, ajustare sau modificare a preţurilor/tarifelor la serviciile publice de alimentare cu apă şi de canalizare, în cazul serviciilor furnizate/prestate prin sistemele publice de alimentare cu apă şi de canalizare realizate din fonduri asigurate de la bugetul local şi/sau din fondurile proprii ale operatorilor;
e.  prevederile art. 91- art. 93 din ORDINUL preşedintelui Autorităţii Naţionale de Reglementare pentru Serviciile Publice de Gospodărie Comunală,  Nr. 88 din 20 martie 2007 pentru aprobarea Regulamentului-cadru al serviciului de alimentare cu apă şi de canalizare;
	Consider ca oportun acest  proiect de hotărâre având în vedere Adresa  Nr. 7478/16. 06. 2025, a Autorităţii Naţionale de Reglementare pentru Serviciile Comunitare de Utilități Publice Constanța și Adresa Nr. 162/16. 06. 2025,  a Serviciului de Alimentare cu Apă Târgușor, înregistrate la primăria Târgușor, sub nr. 2592/16. 06. 2025, respectiv Nr. 2603/2025, prin care  se solicită adoptarea hotărârii de Consiliu local privind aprobarea a nivelului pierderilor de apă, urmare notei de control încheiată în data de 15. 05. 2025, de către Autoritatea Naţională de Reglementare pentru Serviciile Comunitare de Utilități Publice , cu sediul A.N.R.S.C. – A.T. Sud Est Constanța. 
	Urmare celor menţionate mai sus, propun membrilor Consiliului local să adopte hotărârea în forma prezentată în proiect.

SECRETAR GENERAL AL COMUNEI TÂRGUȘOR,
Camelia VELICICĂ

